Publication: Magyar Közlöny
Issue: MK-2000-124 (Year: 2000, Number: 124)
Era: 1990-2004
Section: [46/1995. (VI. 30.) AB határozat, 1995. 219, 223.]
Paragraph Index: 1113

[46/1995. (VI. 30.) AB határozat, 1995. 219, 223.] Az Alkotmánybíróságnak jelen eljárásban azt kellett vizsgálnia, hogy a belügyminiszter irányítása alá tartozó önálló szervezetek, valamint a hivatásos önkormányzati tűzoltóságok hivatásos és szerződéses állományú tagjai számára a társasági, illetve a köznapi öltözeten névkitűző viselését előíró rendelkezés megfelel-e a fenti alkotmányos követelményeknek. 2.1. A Hszt. 203. § (3) bekezdése szerint a hivatásos állomány tagja nevét, továbbá a beosztására, rendfokozatára és kitüntetésére vonatkozó adatot a hivatásos állomány tagja beleegyezése nélkül nyilvánosságra lehet hozni. A Hszt. hatálya a fegyveres erők (Magyar Honvédség, Határőrség), a rendvédelmi szervek (a rendőrség, a polgári védelem, a vám- és pénzügyőrség, a büntetés-végrehajtási szervezet, az állami és hivatásos önkormányzati tűzoltóság), valamint a polgári nemzetbiztonsági szolgálatok hivatásos állományú tagjainak szolgálati jogviszonyára terjed ki. A törvény rendelkezéseit e szervek szerződéses állományú tagjaira is alkalmazni kell. Kétségtelen, hogy ezen szervek az Avtv. 19. § (2) bekezdése értelmében állami vagy helyi önkormányzati feladatot, valamint jogszabályban meghatározott egyéb közfeladatot ellátó szerveknek minősülnek. 2000/124. szám A RUSZ-t a belügyminiszter a Hszt. 342. § (2) bekezdés

Source: https://magyarkozlony.hu/hivatalos-lapok/12efd747b1cae78b355f76b8339d518f18e90453/dokumentumok/529bcd0180c3118db64c68dc1f54d2cda7361e74/letoltes